מהי סבלנות? 

מאת השייח׳ ווחיד אל-דין תאן 


עברית: עוז יונה 

סבלנות היא תרגול איפוק במצבי ניסיון. זוהי סגולה המאפשרת לאדם להתקדם לעבר יעדים 
מכובדים, מבלי להיכנע לנסיבות לא טובות או פרובוקציות חוזרות ונשנות. אם האדם מרשה 
לעצמו להתבלבל בגלל התנגדות, גידופים או סוגים אחרים של אי נעימות, הוא לעולם לא יגיע 
למטרותיו. הוא פשוט ישקע בחוסר רלוונטיות. 

הדרך היחידה להתמודד עם הצד המטריד של חיי היומיום היא לפעול בסבלנות. סבלנות תבטיח 
לאדם שבכל פעם שהוא חווה התנסות מרה, הוא יבחר בדרך הסובלנות ולא בדרך של תגובה 
לפרובוקציה. זה יאפשר לאדם לספוג זעזועים ולהמשיך הלאה ללא פגע במסעו. 

סבלנות, בנוסף להיותה פתרון מעשי לבעיות הצצות בעולם החיצוני, היא גם אמצעי לבניית אופי 
חיובי. מי שלא מצליח ליישם סבלנות, נותן דרור למחשבות ורגשות שליליים, ומפתח אישיות 
שהיא בעצמה שלילית; ואילו מי שנשאר סבלני, מתחזק מוסרית על ידי מחשבותיו ורגשותיו 
החיוביים שלו, עד שהוא מפתח אישיות חיובית. 

סבלנות היא אינה נסיגה, היא מה שנדרש על מנת לקחת יוזמה בדרך החכמה וההיגיון, ולא בדרך 
הרגשות. סבלנות מעניקה לאדם כוח לרסן את רגשותיו במצבים עדינים, ומאפשרת לו להשתמש 
במוחו על מנת למצוא דרך פעולה המכוונת לתוצאה רצויה. 

העולם הנוכחי מעוצב בצורה כזו שאין מנוס מכך שכולם יתמודדו עם עניינים לא נעימים בזמן 
כזה או אחר. נסיבות בלתי נסבלות יצוצו, אירועים מזעזעים יתרחשו, וכאבים כאלו ואחרים 
יגיעו. במצבים כאלה, הכניעה לחוסר סבלנות מביאה לסוג המעורבות הרגשית המיותרת אשר 
מובילה אל השגת התוצאות הבלתי רצויות, בעוד שלהפגנת סבלנות יש השפעה מרפאת ומועילה 
המאפשרת לצעוד על הדרך ההימנעות הזהירה. 

ההצלחה בעולם הנוכחי מיועדת רק למי שמאמץ את דרך הסבלנות בעת ההתמודדות עם הנסיבות 
הלא טובות. 


מקור 

11311 ;>! 1111 ) 1 ) 111 ) ¥3111 ! 11131113113 06 מ 3116 ק 18 ¥1131 \ 



